181 



ONAGBACEAE: GEOGBAPHIA ET USUS. 



182 



DE ONAGBACEAEUM BBASIUENSIUM GEO- 

 GRAPHIA ET USCJ. 



Onagracearum ordo quum in universuni regiones 

 temperatas praediligat, in Brasilia minus copiose re- 

 praesentatus est. Inter genera 22, quae a cl. Bentham 

 et Hooker (in Gen. plant.) enumerantur, 4 tantum- 

 modo in Brasilia observata sunt, quibus accedit no- 

 vum Oocarpon, supra p. 172 a nobis constitutum, ita 

 ut numerus totalis 5 habeatur; species autem intra 

 Brasiliam haud ultra 40 observatae sunt, qaibus supra 

 nonnullas e terris adjacentibus (Guiana, Peruvia, Monte- 

 video etc.) addidimus. 



Generum illorum nullum in Brasilia endemicum 

 est; quod contra ad species attinet, pleraeque inter 

 supra descriptas Brasiliae vel saltern Americae australi 

 peculiares sunt. Hoc praecipue valet de Jussiaeis in 

 sectione Eujussiaea militantibus ; inter species 22 enim 

 ad earn relatas duae tantum (J. decurrens et erecta) 

 in America boreali, J. erecta etiam in antiquo oibe, 

 observatae sunt. Species Brasilienses praecipue in 

 campis elevatis provinciarum Minas, Bahia, Piauhy 

 et Goyaz, in Oreadum igitur et Hamadryadum regio- 

 nibus stationem babent, a Dryadibus tamen reliquisque 

 regionibus pbytogeographicis non omnino exules; non- 

 nullae austrum versus usque ad Bonariam et Cbile, 

 aliae in Peruviam, Guianain, Novam Granatam etc. 

 vagant. Species quaedam aquaticae (J. latifolia, se- 

 doides, inclinata) ditionem Amazonicam (Najadum) prae- 

 diligunt. 



Sectio Jussiaeae altera, Oligospermum , magis cos- 

 mopolita est et inter species 10, qaas Brasilia alit, 

 tres continet quae in tota America calidiore vel etiam 

 in antiqao orbe late diffusae sunt (J. linifolia, pilosa, 

 repens). Haec sectio praeterea regionibus magis de- 

 pressis gaudet et intra Brasiliam praecipue apud Dryades 

 et Najades degit. 



Sectio tertia denique, Macrocarpon , quae in Bra- 

 silia speciebus 4 tantum repraesentatur, item magis 

 cosmopolita est; species vero Brasilienses stationes 

 principales, ut eae sectionis primae, apud Oreades et 

 Najades habent. 



Oocarpum genus monotypicum intra Brasiliam hu- 

 cusque solum in lacu ad Lagoa Santa (in regione Ha- 

 madryadum consito), sed extra imperium etiam in 

 Guiana et Cuba observatum est 



Epilobii species unica, quam in Brasilia et quidem 

 in Napaearum districtu reperierunt, Epilobium nempe 

 tetragonum, verisimiliter ibidem non originaria sed ex 

 Europa illata est. 



Contra Fuchsiae species tres, quas Brasilia ex- 

 hibet, in hoc regno endemicae sunt, stationem ha- 

 bentes in montibus altioribus provinciarum Eio de 

 Janeiro et Minas Geraes. 



Oenotherarum denique, in America australi extra- 

 tropica frequentium, Brasiliam quoque species 5 in- 

 habitant ; quae quidem omnes trans circulum Capri- 

 corni (in Napaearum ditione) et in terris adjacentibus 

 Bonariae, Paraguariae etc. degunt, praeter unicam 

 Oenotheram Glaziovianam , speciem novam , quam cL 

 A. Glaziou, director horti publici Sebastianopolitani 

 meritissimus, in vicinia Eio de Janeiro detexit. — 



Quod ad usum Onagracearum brasiliensium at- 

 tinet, vix ullus existit memoriae dignus. Jussiaearum 

 quarundam (J. Caparosa, Larouotteana etc.) herba 

 acido tannico scatere et ad praeparandum atramentum 

 scriptorium inservire dicitur; Jussiaeae pUosae herba 

 et fructus semimaturi aqua macerata materiem flavo- 

 tingentem praebent, Oenothera mollissima inter remedia 

 vulneraria numeratur (cf. Martius Syst mat med. veg. 

 Bras. 9, 124, 127). 



M. MlCHELI. 



